CELEX: 32007R1417
Language: hu
Date: 2007-11-28 00:00:00
Title: A Bizottság 1417/2007/EK rendelete ( 2007. november 28. ) egyes áruk Kombinált Nómenklatúra szerinti besorolásáról

4.12.2007   
            
            
               HU
            
            
               Az Európai Unió Hivatalos Lapja
            
            
               L 316/4
            
         
      A BIZOTTSÁG 1417/2007/EK RENDELETE
   
   (2007. november 28.)
   egyes áruk Kombinált Nómenklatúra szerinti besorolásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelethez csatolt Kombinált Nómenklatúra egységes alkalmazása érdekében szükséges az e rendelet mellékletében említett áruk besorolásáról szóló intézkedések elfogadása.
            
         
               (2)
            
            
               A 2658/87/EGK rendelet meghatározta a Kombinált Nómenklatúra értelmezéséről szóló általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet valamely más közösségi rendelkezéssel hoznak létre az árukereskedelemhez kapcsolódó tarifális és más intézkedések alkalmazása céljából.
            
         
               (3)
            
            
               Az említett általános szabályok értelmében az e rendelet mellékletében található táblázat 1. oszlopában leírt árukat, a 3. oszlopban feltüntetett indokok alapján, a táblázat 2. oszlopában feltüntetett KN-kódok alá kell besorolni.
            
         
               (4)
            
            
               Szükséges rendelkezni arról, hogy a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikkének (6) bekezdése értelmében a tagállamok vámhatóságai által kibocsátott, és az ezzel a rendelettel nem összhangban lévő, az áruk Kombinált Nómenklatúrába történő besorolására vonatkozó kötelező érvényű tarifális felvilágosítást a jogosult három hónapos időszakon belül továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódex Bizottság véleményével,
            
         ELFOGADTA EZT A RENDELETET:
   1. cikk
   A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában feltüntetett KN-kódok alá kell besorolni.
   2. cikk
   A 2913/92/EGK rendelet 12. cikkének (6) bekezdése értelmében a tagállamok vámhatóságai által kibocsátott, az ezzel a rendelettel nem összhangban lévő, kötelező érvényű tarifális felvilágosítás három hónapos időszakon belül továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2007. november 28-án.
      
         
            a Bizottság részéről
         
         László KOVÁCS
         
         
            a Bizottság tagja
         
      
   
   
      (1)  HL L 256., 1987.9.7., 1. o. A legutóbb az 1352/2007/EK bizottsági rendelettel (HL L 303., 2007.11.21., 3. o.). módosított rendelet.
   
      (2)  HL L 302., 1992.10.19., 1. o. A legutóbb az 1791/2006/EK rendelettel (HL L 363., 2006.12.20., 1. o.) módosított rendelet.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokok
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              A következő elemekből álló körömdíszítő készlet:
                              
                                           
                                       
                                       
                                          48 műköröm
                                       
                                    
                                           
                                       
                                       
                                          egy kis tubus ragasztó
                                       
                                    
                                           
                                       
                                       
                                          körömreszelő
                                       
                                    
                                           
                                       
                                       
                                          manikűrceruza
                                       
                                    
                                           
                                       
                                       
                                          körömdíszítő matricák
                                       
                                    A műkörmök fröccsöntött műanyagból készültek és többféle méretűek.
                              A készlet kiskereskedelmi forgalom számára kiszerelt.
                           
                        
               
                  3926 90 97
               
               
                  A termékbesorolást a Kombinált Nómenklatúra értelmezésére szolgáló 1., 3. b) és 6. általános szabály, valamint a 3926, 3926 90 és 3926 90 97KN-kód szövege határozza meg.
                  A termékek, így bemutatva, a 3 b) általános értelmezési szabály alapján készletnek tekinthetők.
                  A készlet nem tartalmaz a 3304 30 00 vámtarifaszám alá tartozó manikűrkészítményt, mivel az ujjkörmökre ragasztandó műköröm készletet tartalmazza, nem tartalmaz viszont a kéz és a természetes köröm ápolására szolgáló manikűrkészítményeket (3304. vámtarifaszámhoz tartozó harmonizált rendszer, magyarázat B. pont).
                  A készlet különböző termékből áll, és tekintettel a műanyag műkörmökre, amelyek a készlet lényeges jellemzőjét adják, a 3926 90 97 vámtarifaszám alá kell besorolni.
               
            
                  
                              2.
                           
                           
                              Fröccsöntött műanyag műkörmök
                              Ezeket akrilragasztó segítségével a természetes körömre kell ragasztani.
                              Az azonos méretű műkörmök ötvenesével vannak csomagolva.
                           
                        
               
                  3926 90 97
               
               
                  A termékbesorolást a Kombinált Nómenklatúra értelmezésére szolgáló 1. és 6. általános szabály, valamint a 3926, 3926 90 és 3926 90 97 KN-kód szövegezése határozza meg.
                  A termékek nem tekinthetők a 3304 30 00 vámtarifaszám alá tartozó manikűrkészítményeknek, mivel a termékek az ujjkörmökre ragasztandó műköröm készletet jelentik, és nem tartalmaznak a kéz és a természetes köröm ápolására szolgáló szépségápoló készítményeket (3304. vámtarifaszámhoz tartozó harmonizált rendszer, magyarázat B. pont). vámtarifaszámhoz tartozó harmonizált rendszer, magyarázat B. pont).
                  Ezért az alkotórész alapján a műanyagból készült más áruk, a 3926 90 97 vámtarifaszám alá kell besorolni.
               
            
                  
                              3.
                           
                           
                              A következő anyagokat tartalmazó ragasztó:
                              
                                           
                                       
                                       
                                          etil-cianoakrilát
                                       
                                    
                                           
                                       
                                       
                                          szilícium-dioxid
                                       
                                    
                                           
                                       
                                       
                                          poli(metil-metakrilát)
                                       
                                    
                                           
                                       
                                       
                                          kalixarén
                                       
                                    
                                           
                                       
                                       
                                          hidrokinon
                                       
                                    
                                           
                                       
                                       
                                          trigliceridek
                                       
                                    A ragasztó a fröccsöntött műanyag műkörmöt a természetes körömhöz ragasztja. Lassan köt, hogy lehetővé tegye a műköröm alakítását.
                              A ragasztót kis fejjel ellátott tubusba csomagolják, a könnyű és pontos használat érdekében. Nettó tömege legfeljebb 1 kg.
                           
                        
               
                  3506 10 00
               
               
                  A termékbesorolást a Kombinált Nómenklatúra értelmezésére szolgáló 1. és 6. általános szabály, valamint a 3506 és 3506 10 00 KN-kód szövegezése határozza meg.
                  A termék nem tekinthető a 3304 vámtarifaszám alá tartozó manikűr- vagy pedikűrkészítménynek.
                  A termék ragasztó vagy enyv a 3506 vámtarifaszám értelmében.